open-index/open-wikipedia-markdown huggingface dataset:
Νικολάι Λομπατσέφσκι

Ο **Νικολάι Ιβάνοβιτς Λομπατσέφσκι** (, 1 Δεκεμβρίου [Π.Η. 20 Νοεμβρίου] 1792 - 24 Φεβρουαρίου [Π.Η. 12 Φεβρουαρίου] 1856) ήταν διαπρεπής Ρώσος μαθηματικός και γεωμέτρης, γνωστός κυρίως για το έργο του στην υπερβολική γεωμετρία, γνωστή και ως γεωμετρία Λομπατσέφσκι, και θεωρείται ο θεμελιωτής της μη ευκλείδειας γεωμετρίας.

## Βιογραφία
Ο Νικολάι Ιβάνοβιτς Λομπατσέφσκι γεννήθηκε στο Νίζνι Νόβγκοροντ το 1792. Mετά το θάνατο του πατέρα του μετακόμισε στο Καζάν, όπου τελείωσε τις εγκύκλιες σπουδές του. Το 1807 με προτροπή των καθηγητών του ενεγράφη στο Πανεπιστήμιο του Καζάν, όπου και σπούδασε μαθηματικά. Το 1814 έγινε λέκτορας στο πανεπιστήμιο και το 1827 έγινε πρύτανης του πανεπιστήμιου, προβαίνοντας σε αναδιοργάνωση του προσωπικού, θέση στην οποία παρέμεινε μέχρι το 1846, οπότε και απομακρύνθηκε, ίσως εξαιτίας της επιδεινούμενης κατάστασης της υγείας του. Πέθανε το 1856 τυφλός.

Το κύριο επίτευγμα του Λομπατσέφσκι ήταν η ανάπτυξη (ανεξάρτητα από τον Γιάνος Μπόιγιαϊ) μιας μη ευκλείδειας γεωμετρίας. Ο Λομπατσέφσκι αντικατέστησε το 5ο αξίωμα της Ευκλείδειας Γεωμετρίας, το λεγόμενο ευκλείδειο αίτημα, με το εξής αξίωμα: 

Το αξίωμα αυτό καλείται αξίωμα Λομπατσέφσκι-Μπόιγιαϊ. Ανακοίνωσε την ιδέα του για πρώτη φορά το 1826 στο πανεπιστήμιο του Καζάν, αλλά δημοσιεύτηκε τρία χρόνια αργότερα, το 1829, στο περιοδικό *Αγγελιοφόρος του Καζάν*.
Η γεωμετρία που ανέπτυξε ο Λομπατσέφσκι σήμερα είναι γνωστή ως υπερβολική γεωμετρία ή γεωμετρία Λομπατσέφσκι η οποία στηρίζεται στο αξίωμα που αναφέραμε προηγουμένως. Θεμελιώδης έννοια είναι η "γωνία παραλληλίας".

Το 1835-8 εκδόθηκε το βιβλίο του *Νέες Βάσεις της Γεωμετρίας*.

## Παραπομπές


κατηγορία:Ρώσοι μαθηματικοί
Κατηγορία:Μαθηματικοί του 19ου αιώνα
κατηγορία:Γεωμέτρες
Φίλιππος Βέροιας (χειροσφαίριση ανδρών)

Το **ανδρικό τμήμα χειροσφαίρισης του Φιλίππου Βέροιας**, το οποίο ξεκίνησε τις δραστηριότητές του το 1977, αποτελεί μέρος του αθλητικού σωματείου Α.Σ. Φίλιππος Βέροιας. Έχει κατακτήσει συνολικά 9 πρωταθλήματα και 6 κύπελλα Ελλάδας. Αποτελεί την πρώτη ελληνική ομάδα που κατάφερε να φτάσει σε ένα ευρωπαϊκό τελικό, το 2003 στο Τσάλεντζ Καπ, ενώ έχει φτάσει και στα ημιτελικά του Κυπέλλου Κυπελλούχων το 1993.

Το πρώτο πρωτάθλημα που έλαβε χώρα, τον Σεπτέμβριο του 1978, είχε διοργανωθεί από τον ΣΕΓΑΣ, όπως και το δεύτερο τον Μάϊο του 1979, θεωρούνται ανεπίσημα και δεν αναγνωρίζονται από την Ομοσπονδία Χειροσφαιρίσεως Ελλάδος (ΟΧΕ). Μαζί με τον Αμύντα Αμυνταίου, είναι οι ομάδες που έφεραν, την νέα εποχή του αθλήματος, μετά τη δεκαετία του 1920-30, στην Ελλάδα. Μπορεί να χαρακτηριστεί ως ο πιο ιστορικός ελληνικός σύλλογος χειροσφαίρισης μαζι με τον Ιωνικό Ν.Φ., καθώς πρωταγωνίστησαν για χρόνια σε Πρωτάθλημα και Κύπελλο Ελλάδας.

## Επιτυχίες
* 9 πρωταθλήματα Ελλάδας: 1986, 1988, 1989, 1990, 1991, 1994, 1995, 2003, 2016
* 6 κύπελλα Ελλάδας: 1985, 1991, 1992, 2003, 2007, 2016
** 3 φορές φιναλίστ κυπέλλου Ελλάδας: 1989, 1995, 2009
* 1 κύπελλο Ελλάδας Beach Handball: 2015
* Τσάλεντζ Κάπ *Φιναλίστ*: 2003
* :Κύπελλο Κυπελλούχων *Ημιτελικά: 1993*

Μικρές ηλικίες:
* 7 πρωταθλήματα Ελλάδας εφήβων: 1983, 1985, 1987, 1988, 1991, 1998, 1999.
* 9 πρωταθλήματα Ελλάδας παίδων: 1984, 1985, 1991, 1998, 2006, 2009, 2010, 2011, 2016.
* 3 πρωταθλήματα Ελλάδας παμπαίδων: 2005, 2014, 2015.
* 4 πρωταθλήματα Ελλάδας μίνι αγοριών: 1988, 2004, 2005, 2013.

## Διακεκριμένοι αθλητές
*  Πέπι Μανάσκοφ
*  Ζόραν Ραντόγεβιτς
*  Βόιν Μένκοβιτς

## Παραπομπές


## Εξωτερικοί σύνδεσμοι
* 

Χειροσφαιριση Ανδρων
Κατηγορία:Ελληνικοί σύλλογοι χειροσφαίρισης
Αντίπατρος (ολυμπιονίκης)

Ο τίτλος **Αντίπατρος (ολυμπιονίκης)** μπορεί να αναφέρεται σε ένα από τα παρακάτω άτομα:

* Αντίπατρος ο Μιλήσιος (πυγμάχος), αρχαίος Έλληνας ολυμπιονίκης στην πυγχμαχία παίδων κατά τον 4ο αιώνα π.Χ. με καταγωγή από τη Μίλητο
* Αντίπατρος ο Μιλήσιος (δρομέας), αρχαίος Έλληνας ολυμπιονίκης στο στάδιο παίδων κατά τον 3ο αιώνα π.Χ. με καταγωγή από τη Μίλητο
* Αντίπατρος ο Ηπειρώτης, αρχαίος Έλληνας ολυμπιονίκης στο στάδιο κατά τον 2ο αιώνα π.Χ. με καταγωγή από την Ήπειρο
Αντίπατρος ο Μιλήσιος (πυγμάχος)

[μικρογραφία|[Στατήρας της Ολυμπίας της 98ης (388 π.Χ.) διοργάνωσης των αρχαίων ολυμπιακών αγώνων.]]
Ο **Αντίπατρος ο Μιλήσιος** (5ος/4ος αιώνας π.Χ.) ήταν αρχαίος Έλληνας ολυμπιονίκης από τη Μίλητο ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 98ους (388 π.Χ.) ολυμπιακούς αγώνες της αρχαιότητας. Ο ιστορικός του 2ου αιώνα μ.Χ. Παυσανίας αναφέρει πως ο Αντίπατρος μαζί με τον πατέρα του αρνήθηκαν να δωροδοκηθούν από την πόλη των Συρακουσών ώστε μη δηλώσει την πραγματική του καταγωγή και η νίκη του να προσμετρηθεί στην πόλη των Συρακουσών, ενώ ήταν ο πρώτος αθλητής από την Ιωνία για τον οποίο ανεγέρθηκε άγαλμα στην Ολυμπία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (4ος αιώνας π.Χ.)
Αρίστων (ολυμπιονίκης)

Ο τίτλος **Αρίστων (ολυμπιονίκης)** μπορεί να αναφέρεται σε ένα από τα παρακάτω άτομα:

* Αρίστων (πυγμάχος), αρχαίος Έλληνας ολυμπιονίκης στην πυγμαχία στην 82η Ολυμπιάδα, το 452 π.Χ.
* Αρίστων ο Θούριος, αρχαίος Έλληνας ολυμπιονίκης στο στάδιο κατά τον 1ο αιώνα π.Χ.
* Πόπλιος Κορνήλιος Αρίστων, αρχαίος Έλληνας ολυμπιονίκης στο παγκράτιο κατά τον 1ο αιώνα μ.Χ.
Αρίστων ο Θούριος

Ο **Αρίστων ο Θούριος** (1ος αιώνας π.Χ.) ήταν αρχαίος Έλληνας ολυμπιονίκης από τους Θούριους, ο οποίος αναδείχτηκε 2 φορές ολυμπιονίκης στο αγώνισμα του σταδίου κατά τους 185ους (40 π.Χ.) και 187ους (32 π.Χ.) ολυμπιακούς αγώνες της αρχαιότητας. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Θούριοι ολυμπιονίκες
Κατηγορία:Αρχαίοι ολυμπιονίκες (1ος αιώνας π.Χ.)
Αριστέας (ολυμπιονίκης)

Ο τίτλος **Αριστέας (ολυμπιονίκης)** μπορεί να αναφέρεται σε ένα από τα παρακάτω άτομα:

* Αριστέας ο Μιλήσιος, αρχαίος Έλληνας ολυμπιονίκης στο στάδιο κατά τον 2ο αιώνα π.Χ.
* Αριστέας ο Στρατονικεύς, αρχαίος Έλληνας ολυμπιονίκης της πάλης και του παγκράτιου κατά τον 1ο αιώνα μ.Χ.
Νταϊάν Φάινσταϊν

Η **Νταϊάν Γκόλντμαν Μπέρμαν Φάινσταϊν** (αγγλικά: *Dianne Goldman Berman Feinstein*, 22 Ιουνίου 1933-29 Σεπτεμβρίου 2023), ήταν Αμερικανίδα πολιτικός που υπηρέτησε ως Γερουσιαστής των Ηνωμένων Πολιτειών για την Καλιφόρνια από το 1992. Ήταν Μέλος του Δημοκρατικού Κόμματος.

Επίσης, διατέλεσε 38η Δήμαρχος του Σαν Φρανσίσκο από το 1978 έως το 1988.

## Βιογραφία
Γεννημένη στις 22 Ιουνίου 1933 στο Σαν Φρανσίσκο, σπούδασε στο Πανεπιστήμιο Στάνφορντ Ιστορία και Ιστορία της Τέχνης. Στη δεκαετία του 1960 εργάστηκε στη δημοτική κυβέρνηση και το 1970 εκλέχτηκε στην Επιτροπή Εποπτών του Σαν Φρανσίσκο. Το Νοέμβριο του 1978, μετά την δολοφονία του Τζορτζ Μόσκον, δημάρχου του Σαν Φρανσίσκο, η Φάινσταϊν, ως πρόεδρος του νομοθετικού σώματος του δήμου (Συμβούλιο Εποπτών) τον διαδέχτηκε ως η πρώτη γυναίκα Δήμαρχος της πόλης. Κατά τη διάρκεια της θητείας της βελτιώθηκε το σύστημα μετακινήσεων της πόλης μέσω των τελεφερίκ.

Μετά από μια αποτυχημένη εκστρατεία της να γίνει Κυβερνήτης της Καλιφόρνια το 1990, θα κερδίσει την μάχη για τη Γερουσία δύο χρόνια αργότερα. Η Φάινσταϊν είχε επανεκλεχτεί τέσσερις φορές από τότε και στην εκλογή του 2012, κατάφερε να σπάσει το ρεκόρ στην ιστορία της Αμερικανικής Γερουσίας, λαμβάνοντας 7,75 εκατομμύρια ψήφους.

Η Νταϊάν Φάινσταϊν ήταν η συντάκτης του νόμου Ομοσπονδιακής Απαγόρευσης των Επιθετικών Όπλων του 1994, ο οποίος ήταν σε ισχύ μέχρι το 2004. Το 2013 εισήγαγε έναν νέο νομοσχέδιο για τα επιθετικά όπλα, που απέτυχε να περάσει. Στο παρελθόν προήδρευσε στην Επιτροπή Κανόνων της Συγκλήτου και στην Ειδική Επιτροπή Πληροφοριών. Ήταν η μόνη γυναίκα, που προήδρευσε σε ορκωμοσία Αμερικανού Προέδρου.

### Θάνατος
Απεβίωσε από φυσικά αίτια στις 29 Σεπτεμβρίου 2023 στο σπίτι της στην Ουάσινγκτον σε ηλικία 90 ετών. Τα τελευταία χρόνια της ζωής της, η Φάινσταϊν υπήρξε θέμα αντιπαράθεσης στα αμερικανικά μέσα ενημέρωσης, καθώς τα πολλαπλά προβλήματα υγείας που την κλόνισαν, δεν της επέτρεπαν να ασκεί σωστά τα καθήκοντα της, και ήταν η αφορμή αιτήματος θέσπισης ορίων θητείας των Γερουσιαστών και των Βουλευτών, από μεγάλης μερίδας των Αμερικανών πολιτών.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί ιστορικοί
__ΕΥΡΕΤΗΡΙΟ__
Αριστέας ο Στρατονικεύς

Ο **Αριστέας ο Στρατονικεύς** (1ος αιώνας μ.Χ.) ήταν αρχαίος Έλληνας ολυμπιονίκης από τη Στρατονίκεια της Καρίας, ο οποίος αναδείχτηκε ολυμπιονίκης στα αγωνίσματα της πάλης και του παγκράτιου την ίδια ημέρα κατά τους 198ους (13 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες από την Καρία
Κατηγορία:Αρχαίοι ολυμπιονίκες (1ος αιώνας)
Αριστομένης ο Ρόδιος

Ο **Αριστομένης** (2ος αιώνας π.Χ.) ήταν αρχαίος Έλληνας ολυμπιονίκης από τη Ρόδο, ο οποίος αναδείχτηκε νικητής στα αγωνίσματα της πάλης και του παγκράτιου την ίδια ημέρα κατά τους 156ους (156 π.Χ.) ολυμπιακούς αγώνες της αρχαιότητας.

## Σύμφωνα  με τον Παυσανία
Παυσανίας, Ελλάδος Περιήγησης 5.21.10

*'[10] Στράτωνος δὲ τούτου τρεῖς μὲν ἡλικίᾳ πρότερον, τοσοῦτοι δὲ ἄλλοι μετ᾽ αὐτόν εἰσι δῆλοι τὸν κότινον παγκρατίου τε ἆθλα εἰληφότες καὶ πάλης, Κάπρος μὲν ἐξ αὐτῆς Ἤλιδος, Ἑλλήνων δὲ τῶν πέραν Αἰγαίου Ῥόδιός τε Ἀριστομένης καὶ Μαγνήτων τῶν ἐπὶ Ληθαίῳ Πρωτοφάνης. οἱ δὲ ὕστερον τοῦ Στράτωνος Μαρίων τε πόλεως ἐκείνῳ τῆς αὐτῆς καὶ Στρατονικεὺς Ἀριστέας—τὰ δὲ παλαιότερα ἥ τε χώρα καὶ ἡ πόλις ἐκαλεῖτο Χρυσαορίς—, ἕβδομος δὲ Νικόστρατος ἐκ τῶν ἐπὶ θαλάσσῃ Κιλίκων, οὐδὲν τοῖς Κίλιξιν αὐτοῦ μετὸν εἰ μὴ ὅσα τῷ λόγῳ.</blockquote>

<blockquote>*10. Τρεις άνδρες πριν τον Στράτωνα και τρεις μετά είχαν  πάρει ως έπαθλο τον κότινο και για την πάλη και για το παγκράτιο.  Πρόκειται για τον Κάπρο από την Ἠλιδα και για Έλληνες πέρα από το Αιγαίο, τον Ρόδιο Αριστομένη και τον Πρωτοφάνη από τους Μάγνητες του
Ληθαίου ποταμού. Και οι νικητές, οι μεταγενέστεροι του Στράτωνα, ήταν ο Μαρίωνας από την ίδια πόλη και ο Αριστέας από τη Στρατονίκεια - παλιότερα η χώρα και η πόλη ονομαζόταν Χρυσαορίς. Ὁ έβδομος νικητής ήταν ο Νικόστρατος, από την παραλιακή Κιλικία, αν κα δεν είχε καμία σχέση µε την Κιλικία εκτός από το όνομα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ρόδιοι ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (2ος αιώνας π.Χ.)
Έλσα Ρίζου

Η **Έλσα Ρίζου** (Αθήνα, 10 Δεκεμβρίου 1933) είναι Ελληνίδα ηθοποιός του κινηματογράφου και του θεάτρου.

## Καριέρα
Την πρώτη της εμφάνιση στον κινηματογράφο την έκανε στην ταινία *[[Το σωφεράκι]]*, το 1953, ως Έλσα Λαμπροπούλου, που είναι και το πατρικό της όνομα. Εκτός από αυτό, έχει συμμετάσχει σε αρκετές γνωστές ελληνικές κωμικές ταινίες της δεκαετίας του 1960: *[[Ο Κλέαρχος, η Μαρίνα και ο κοντός (ταινία, 1961)|Ο Κλέαρχος η Μαρίνα και ο κοντός]]*, *[[Οι γαμπροί της Ευτυχίας (ταινία, 1962)|Οι γαμπροί της Ευτυχίας]]*, *[[Κάτι να καίει (ταινία, 1964)|Κάτι να καίει]]*, *[[Η αρχόντισσα κι ο αλήτης]]*, *[[Ο γόης]]*, κ.λπ., χωρίς όμως να πρωταγωνιστεί. Ωστόσο, είναι ιδιαίτερα γνωστή, καθότι υπήρξε 44 χρόνια παντρεμένη με το Νίκο Ρίζο. Μαζί συμπρωταγωνίστησαν σε 19 ταινίες.

Επίσης, πρωταγωνίστησε και στη σειρά του 1977 *[[Ο κόσμος και ο Κοσμάς]]*, του ΕΙΡΤ.

Συνολικά έχει συμμετάσχει σε 30 κινηματογραφικές ταινίες, σε 2 τηλεοπτικές σειρές και σε 11 θεατρικές παραστάσεις.

## Φιλμογραφία
;Κινηματογραφικές ταινίες

;Τηλεοπτικές σειρές
* Ο κόσμος και ο Κοσμάς (1973) ... σύζυγος
* Ο δρόμος (1977) ... Ροδούλα

;
;Βιντεοταινίες
* Οι ερωτιάρηδες (1986) ... Αγάθη

## Θέατρο
* 30 το δολάριο	(1953)
* Τζώνηδες και καουμπόυ	(1955)
* Χειμώνας στην Αθήνα: Ένας ασφαλισμένος του ΙΚΑ	(1958)
* Κάθε καρυδιάς καρύδι	(1960)
* Κάτω οι γυναίκες	(1962)
* Ήταν ένας playboy	(1967)
* Ο Στρατής παραστράτησε (1969) (II)
* Από την Αθήνα με αγάπη	(1972)
* Ποιος είμαι εγώ, ποια είναι αυτή	(1972)
* Η Ρένα, ο κοντός και το σόι τους	(1977)
* Τρελλές επαφές ρωμέικου τύπου	(1978)

## Παραπομπές


## Εξωτερικοί σύνδεσμοι
*  
* Έλσα Ρίζου  στο Finosfilm.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Φιλοσοφική λίθος

[thumb|''Ο Αλχημιστής σε αναζήτηση της Φιλοσοφικής λίθου'', του [Τζόζεφ Ράιτ, 1771.]]
Η **φιλοσοφική λίθος** (**) είναι μια θρυλική αλχημική ουσία -που δεν υπάρχει φυσικά- ικανή να μετατρέψει βασικά μέταλλα όπως ο υδράργυρος σε χρυσό ή άργυρο. Επίσης, είναι σε θέση να παρατείνει τη ζωή κάποιου και λέγεται το ελιξίριο της ζωής, χρήσιμο για την αναζωογόνηση και για την επίτευξη της αθανασίας. Για πολλούς αιώνες, ήταν ο πιο περιζήτητος στόχος στην αλχημεία. Η φιλοσοφική λίθος ήταν το κεντρικό σύμβολο της μυστικής ορολογίας της αλχημείας, που συμβολίζει την τελειότητα, τον πνευματικό διαφωτισμό, και ουράνια μακαριότητα. Οι προσπάθειες για την ανακάλυψη της φιλοσοφικής λίθου ήταν γνωστές ως Magnum Opus («Μεγάλο Έργο»).

Η πρώτη μνεία της φιλοσοφικής λίθου βρίσκεται στο έργο *Χειρόκμητα* του Ζώσιμου του Πανοπολίτη.

## Ιστορία

### Αρχαιότητα
Η παλαιότερη γνωστή γραπτή αναφορά για τη φιλοσοφική λίθο βρίσκεται στα *Χειροκμετά* του Ζώσιμου της Πανόπολης (περίπου 300 μ.Χ.).   Οι αλχημικοί συγγραφείς, ωστόσο, της αποδίδουν μια μεγαλύτερη ιστορία. Ο Elias Ashmole και ο ανώνυμος συγγραφέας του *Gloria Mundi* (1620) ισχυρίζονται ότι η ιστορία της λίθου ανάγεται στον Αδάμ, ο οποίος απέκτησε τη γνώση της λίθου απευθείας από τον Θεό. Αυτή η γνώση λέγεται ότι μεταδόθηκε μέσω των βιβλικών πατριάρχων, και ήταν αυτή που τους έδωσε τη μακροζωία τους. Ο θρύλος της λίθου συγκρίθηκε επίσης με τη βιβλική ιστορία του Ναού του Σολομώντα και τον απορριφθέντα ακρογωνιαίο λίθο που περιγράφεται στον Ψαλμό 118 .  

Οι θεωρητικές ρίζες που σκιαγραφούν τη δημιουργία της λίθου εντοπίζονται στην ελληνική φιλοσοφία. Οι αλχημιστές αργότερα χρησιμοποίησαν τα κλασικά στοιχεία, την έννοια του *anima mundi* και τις ιστορίες δημιουργίας που παρουσιάζονται σε κείμενα όπως ο ''Τίμαιος'' του Πλάτωνα, ως αναλογίες για τη διαδικασία τους.  Σύμφωνα με τον Πλάτωνα, τα τέσσερα στοιχεία προέρχονται από μια κοινή πηγή ή *prima materia* (πρώτη ύλη), που σχετίζεται με το χάος . *Prima materia* είναι επίσης το όνομα που αποδίδουν οι αλχημιστές στο αρχικό συστατικό για τη δημιουργία της φιλοσοφικής πέτρας. Η σημασία αυτής της φιλοσοφικής πρώτης ύλης παρέμεινε σε όλη την ιστορία της αλχημείας. Τον δέκατο έβδομο αιώνα, γράφει ο Thomas Vaughan, «η πρώτη ύλη της λίθου είναι ίδια με την πρώτη ύλη όλων των πραγμάτων».  

### Επιρροές
Η φιλοσοφική λίθος εμφανίζεται κι στη μυθοπλασία. Χαρακτηριστικά παραδείγματα είναι ο Χάρι Πότερ και η Φιλοσοφική Λίθος, η οποία μπορεί να χαρίσει αθανασία στον χρήστη της. Η ιδιότητα της αθανασίας εμφανίζεται και στο μάνγκα του Fullmetal Alchemist αλλά κι στις σειρές άνιμε του Fullmetal Alchemist. Στο Fullmetal Alchemist αν κάποιος την είχε υπό τη κατοχή του μπορούσε να αποκτήσει μεγάλη δύναμη χωρίς να θυσιάσει τίποτα σε αντάλλαγμα, ξεπερνώντας τον νόμο της ισοδύναμης ανταλλαγής.

## Παραπομπές


Κατηγορία:Μεσαιωνικοί θρύλοι
Κατηγορία:Αλχημεία
Κατηγορία:Αθανασία
Χίλλις Μπάκερεελ

Ο **Χίλλις Μπάκερεελ** (φλαμανδικά: Gillis Backereel, 1572 - προ του 1662) ήταν Φλαμανδός ζωγράφος.  Το επώνυμό του απαντάται υπό αρκετές μορφές, όπως Baccarelles, Bakanel, Baccarelli, Bacareel και Bakkarell.

## Βίος
Ο Μπάκερεελ γεννήθηκε στην Αμβέρσα το 1572. Είναι γνωστό ότι κατά το χρονικό διάστημα 1639 - 1643 βρισκόταν στη Ρώμη. Επέστρεψε στη γενέθλια πόλη του, οι εκκλησίες της οποίας κάποτε κατείχαν σημαντικό αριθμό έργων του. Η *Προσκύνηση των Βοσκών* και το *Όραμα του Αγίου Φέλιξ* βρίσκονται στα Βασιλικά Μουσεία Καλών Τεχνών του Βελγίου στις Βρυξέλλες, ενώ το έργο του *Ήρως θρηνεί τον Λέανδρο* στο Kunsthistorisches Museum. Η χρονολογία θανάτου του δεν καταγράφεται.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
* Στο λήμμα αυτό έχει ενσωματωθεί κείμενο από το λήμμα "BACKEREEL, Gilles" του *Bryan's Dictionary of Painters and Engravers* του Μάικλ Μπράιαν, επιμέλεια Robert Edmund Graves και Sir Walter Armstrong, έκδοση 1886–1889 σήμερα Κοινό Κτήμα.
*

Κατηγορία:Φλαμανδοί ζωγράφοι
Πανικός (ταινία)

Ο τίτλος Πανικός (ταινία) μπορεί να αναφέρεται:

* Πανικός (ταινία, 1969)
* Πανικός (ταινία, 2000)
Πρωθυπουργός της Υπερδνειστερίας

Ο **Πρωθυπουργός της Υπερδνειστερίας** είναι ο επικεφαλής της κυβερνήσεως στην Υπερδνειστερία. Πρόκειται για περιοχή της Μολδαβίας στην Ανατολική Ευρώπη. Το μη αναγνωρισμένο αυτό κράτος είναι *εκ των πραγμάτων* ανεξάρτητο από τη Μολδαβία από το 1990, οπότε και κηρύχθηκε ανεξάρτητο. Η Μολδαβία δεν αναγνωρίζει τον τίτλο και σε αναφορές στον Τύπο συχνά μπαίνει σε εισαγωγικά ο όρος "πρωθυπουργός". Τα διεθνή ΜΜΕ και οι ιστότοποι συχνά την παραθέτουν ως περιοχή ή τμήμα της Μολδαβίας. Ο Πιότρ Στεπάνοφ ήταν ο πρώτος που ανέλαβε στο εν λόγω αξίωμα.

## Πρωθυπουργοί της Υπερδνειστερίας

## Παραπομπές


*
Γιώργος Κοκκινίδης

Ο **Γιώργης Κοκκινίδης** (1955 - 2012) ήταν Έλληνας ποιητής.

## Βίος
Ο Γιώργης Κοκκινίδης γεννήθηκε στο Ηράκλειο Κρήτης το 1955. Το 1973 ξεκίνησε σπουδές χημικού μηχανικού στο Πολυτεχνείο Θεσσαλονίκης, αλλά το 1978 διαγνώστηκε ψυχικά ασθενής και ξεκίνησε να θεραπεύεται κατά διαστήματα στο Θεραπευτήριο Ψυχικών Παθήσεων Χανίων. Έφυγε από τη ζωή το 2012 σε ηλικία 57 ετών.

## Έργο
Ποιήματά του δημοσιεύτηκαν στα περιοδικά «Η φωνή μας» και «Νεώριον», σε συλλογική έκδοση του Θ.Ψ.Π. Χανίων (), καθώς και στην προσωπική συλλογή «Το σκηνικό μιας αιτίας» που εκδόθηκε στα Χανιά το 1995. 

*Το σκηνικό μιας αιτίας* είναι η μοναδική ποιητική συλλογή που εξέδωσε ο Γιώργης Κοκκινίδης στη διάρκεια της ζωής του. Κυκλοφόρησε σε 500 αντίτυπα τα οποία εξαντλήθηκαν πάραυτα. 

Δύο από τα πιο γνωστά του ποιήματα είναι τα «Ψύχως» και «Το εξιτήριο μου». Άλλα ποιήματά του είναι τα «Σκορπίζω», «Άτιτλο» και «Στο εκτός της βαρύτητος».

### Εργογραφία
* 

## Ντοκιμαντέρ
Το βραβευμένο ντοκιμαντέρ του Σταύρου Ψυλλάκη, «Ο άνθρωπος που ενόχλησε το σύμπαν» (1998), έλαβε τον τίτλο του από στίχο ποιήματος του Γιώργου Κοκκινίδη, ενώ στο ντοκιμαντέρ εμφανίζεται και ο ίδιος ο ποιητής να μιλάει για την ψυχική ασθένεια και τη ζωή του στο ψυχιατρείο, αλλά και ν' απαγγέλει την αρχή της Οδύσσειας του Νίκου Καζαντζάκη, ομότεχνό του που θαύμαζε και εκτιμούσε.

Δύο χρόνια πριν από τον θάνατό του ο Κοκκινίδης έλαβε μέρος και σε ένα άλλο ντοκιμαντέρ του Σταύρου Ψυλλάκη, «Οι επιζώντες» (2010), όπου *«άνθρωποι με ψυχιατρική εμπειρία από την Ελλάδα και το εξωτερικό μιλούν για τη ζωή τους, τη στέρηση βασικών δικαιωμάτων και το βίωμα της ισόβιας φυλακής που χτίζει η ψυχιατρική διάγνωση, αλλά και για την δυναμική των κινημάτων αυτοβοήθειας»*.

## Εκδήλωση μνήμης
Το 2013, στις 21 Μαρτίου, με αφορμή την Παγκόσμια Ημέρα Ποίησης, η «Ομάδα ανάδειξης του ποιητικού χρόνου» διοργάνωσε εκδήλωση μνήμης για τον ποιητή Γιώργο Κοκκινίδη στο Μουσείο Φυσικής Ιστορίας Κρήτης.

## Σημειώσεις


## Παραπομπές


## Εξωτερικοί σύνδεσμοι
* TVXS - TV Χωρίς Σύνορα, Ο άνθρωπος που ενόχλησε το σύμπαν .
* TVXS - TV Χωρίς Σύνορα, Οι επιζώντες .

Κατηγορία:Έλληνες ποιητές
Κατηγορία:Νεοέλληνες ποιητές
Πρόεδρος της Υπερδνειστερίας

Ο **Πρόεδρος της Υπερδνειστερίας** είναι ο ανώτατος εκλεγμένος αξιωματούχος της Υπερδνειστερίας, μιας μη αναγνωρισμένης διεθνώς χώρας που κήρυξε την ανεξαρτησία της από τη Μολδαβία το 1990. πρόεδρος της χώρας είναι και αρχηγός κράτους, καθώς επίσης επικεφαλής της διοίκησης των ενόπλων δυνάμεων. Με βάση το σύνταγμα της χώρας, εκπροσωπεί την Υπερδνειστερία στο εξωτερικό.

Ο Πρόεδρος της Μολδαβικής Δημοκρατίας πέρα από τον Δνείστερο, όπως ονομάζεται επίσημα, εκλέγεται από το λαό με μυστική ψηφοφορία για 5 χρόνια. Πρώτος πρόεδρος ήταν ο Ιγκόρ Σμιρνόφ το 1990.

## Αρχηγοί κράτους (όχι Πρόεδροι)

## Πρόεδροι

## Παραπομπές


## Εξωτερικοί σύνδεσμοι
*Ανεπίσημη προεδρική ιστοσελίδα

*
Οι παράνομοι

Ο τίτλος **Οι παράνομοι** μπορεί να αναφέρεται: 

* Οι παράνομοι (ταινία, 1958)
* Οι παράνομοι (ταινία, 1974), ελληνικός τίτλος της Αμερικανικής ταινίας *Billy Two Hats*.
* Οι παράνομοι (ταινία, 2012)
Έβα Κουομπουκόφσκα

Η **Έβα Γιανίνα Κουομπουκόφσκα** (πολωνικά: Ewa Janina Kłobukowska) (1 Οκτωβρίου 1946) είναι Πολωνή πρώην αθλήτρια του στίβου.

Ήταν μέλος της πολωνικής ομάδας 4x100 μ. και κέρδισε δύο μετάλλια στους Ολυμπιακούς αγώνες του 1964 στο Τόκιο (χάλκινο στα 100 μ. και χρυσό στα 4x100). Το 1965, στην Πράγα, τερμάτισε πρώτη σε αγώνα των 100 μ. καταρρίπτοντας το παγκόσμιο ρεκόρ με χρόνο 11.1., αλλά το 1967, με βάση εξέταση χρωμοσωμάτων, αποκλείσθηκε από τους αγώνες γυναικών. Όλα τα ρεκόρ της ακυρώθηκαν το 1970. Σύμφωνα με τους γιατρούς, έπασχε από μία σπάνια γενετική ιδιομορφία, η οποία πάντως δεν της έδινε πλεονέκτημα σε σχέση με τις άλλες αθλήτριες. Η Κουομπουκόφσκα αποκλείστηκε διά βίου, μολονότι δεν υπήρχε δόλος στην περίπτωσή της. Για να αποδείξει πως ήταν γυναίκα, έφερε στον κόσμο το 1968 ένα γιο και δεν αγωνίστηκε ποτέ ξανά.

## Παραπομπές


Κατηγορία:Πολωνές αθλήτριες δρόμων ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Πολωνοί χρυσοί Ολυμπιονίκες
Κατηγορία:Πολωνοί χάλκινοι Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Ίντερσεξ
Μενίρ

thumb|Μενίρ στο Καρνάκ
thumb|Μενίρ στο Champ-Dolent
Το **μενίρ** («μακριά πέτρα» (βρετονικό men=πέτρα) + hir=μακρύς) είναι πέτρινη κατασκευή, για την ακρίβεια μακρόστενος ογκόλιθος, τοποθετημένος όρθια, που συνήθως συναντάται σε μέρη αρχαιολογικού ενδιαφέροντος κυρίως προϊστορικής προέλευσης.

## Κατασκευή
Είναι ακατέργαστη, λεία και λαξευμένη πέτρα που το μέγεθός της ποικίλλει αρκετά. Ομοίως ποικίλλουν και τα είδη βράχων που το αποτελούν καθώς εξαρτώνται από τη γεωλογική φύση του τόπου. Έχουν βρεθεί από μενίρ ύψους μερικών εκατοστών μέχρι και άλλα που φτάνουν ως και 23 μέτρα. Μενίρ συνήθως βρίσκονται σε κορυφή λόφων, σε αναχώματα ή αποτελούν κομμάτι μιας ευρύτερης μεγαλιθικής κατασκευής. Όταν τουλάχιστον τρία μενίρ βρίσκονται ευθυγραμμισμένα, έχουμε μία γραμμή. Όταν αυτή η γραμμή από ψηλούς ακατέργαστους μπηγμένους στο έδαφος λίθους, γίνεται καμπύλη και σχηματίζει κύκλο, τότε έχουμε ένα κρόμλεχ, συνήθως γύρω από ένα ακόμα μεγαλύτερο μενίρ που βρίσκεται στο κέντρο αυτού του σχηματισμού. Στη περίπτωση που κάθετα τοποθετημένα μενίρ λειτουργούν σαν ορθοστάτες και στηρίζουν μια οριζόντια πλάκα σε σχήμα «Π»,τότε τα μεγαλιθικά αυτά μνημεία ονομάζονται ντολμέν. 

## Η φύση των μνημείων
Ο ρόλος που έπαιζαν αυτά τα μνημεία δεν έχει ακόμα εξηγηθεί επαρκώς. Τον περασμένο αιώνα επικρατούσε η άποψη πως ήταν τόποι θυσιών και γενικότερα τέλεσης θρησκευτικών τελετουργιών, αλλά αργότερα και μετά από ανασκαφές αποκαλύφθηκε πως ο ταφικός χαρακτήρας αυτών ήταν πιο πιθανός. Πλέον πιστεύεται πως τα μενίρ κατασκευάστηκαν ως επιτύμβιες στήλες σε σημεία ταφής προσώπων υψηλής σημασίας των τότε κέλτικων φυλών όπως αρχηγοί, ιερείς, ή φημισμένοι πολεμιστές. Επίσης ύστερα μελέτες που έγιναν θεωρείται πως ο προσανατολισμός αυτών των μεγαλιθικών μνημείων σχετίζεται είτε με ουράνιους αστερισμούς, είτε με κάποιο είδος πρώιμου ημερολογίου ή ρολογιού. 

## Γεωγραφική Διασπορά
Η πλειονότητα των μνημείων βρίσκονται στη βορειοανατολική ακτογραμμή της χερσονήσου της Βρετάνης στη Γαλλία. Εκεί βρίσκεται και το πιο διάσημο μέρος λόγω του πλήθους και του μεγέθους των μενίρ που έχουν βρεθεί στο Καρνάκ, τα Μεγαλιθικά μνημεία του Καρνάκ. Μεγάλος αριθμός επίσης έχει βρεθεί επίσης στην Αγγλία ενώ διάσπαρτα έχουν παρατηρηθεί και σε άλλα μέρη της Ευρασίας. 

## Παραπομπές


http://www.thefreedictionary.com/menhir

Κατηγορία:Μεγαλιθικά μνημεία
Αρκεσίλαος ο Λακεδαιμόνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater, 452-432 BC, Olympia. 82-87th Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Αρκεσίλαος ο Λακεδαιμόνιος** (5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος αναδείχτηκε νικητής 2 φορές στο αγώνισμα του τέθριππου  κατά τους 83ους (448 π.Χ.) και 84ους (444 π.Χ.) ολυμπιακούς αγώνες της αρχαιότητας. Ο γιος του ήταν ο Λίχας ο οποίος επίσης στέφθηκε ολυμπιονίκης στο ίδιο αγώνισμα λίγα χρόνια αργότερα, μια από τις πολλές Σπαρτιατικές νίκες που ξεκίνησαν με αυτές του Αρκεσίλαου, ενώ ο Αθηναίος πολιτικός και φιλόσοφος της εποχής, Κριτίας, αναφέρεται ως ένθερμος οπαδός του Αρκεσίλαου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Φιλόστρατος ο Βέρος

Ο **Φιλόστρατος ο Βέρος** ήταν αρχαίος Έλληνας σοφιστής και δραματικός ποιητής από τη Λήμνο, ο οποίος έδρασε στην Αθήνα κατά το 2ο αιώνα μ.Χ.. Θεωρείται ο συγγραφέας ενός έργου με τίτλο *Περί κωμωδίας*, ωστόσο είναι αμφίβολη η κυριότητα του. Χρονολογικά ήταν ο πρώτος σοφιστής της οικογενείας των Φιλοστράτων και έτσι είναι γνωστός και ως **Φιλόστρατος Α΄**, ήταν γιος του Βέρου και υπήρξε ο πατέρας του Φλάβιου Φιλόστρατου.

## Παραπομπές


Κατηγορία:Σοφιστές
Κατηγορία:Δραματικοί ποιητές
Φιλόστρατος του Νερβιανού

Ο **Φιλόστρατος ο πρεσβύτερος** ή **Φιλόστρατος του Νερβιανού** (2ος αιώνας μ.Χ.) ήταν αρχαίος Έλληνας ρήτωρας και σοφιστής, ο οποίος δίδαξε στην Αθήνα, υπήρξε ευνοούμενος του αυτοκράτορα Καρακάλλα (211–217) και πέθανε στη Λήμνο, όπου έζησε τα τελευταία έτη του βίου του. Χρονολογικά ήταν ο τρίτος σοφιστής της οικογενείας των Φιλοστράτων και έτσι είναι γνωστός και ως **Φιλόστρατος Γ΄**, υπήρξε γαμπρός του Φλάβιου Φιλόστρατου και παππούς του Φιλόστρατου του νεώτερου.

## Έργα
Σημαντικότερο έργο του ήταν οι "Εικόνες". Ο Φιλόστρατος ο νεώτερος έγραψε τη Β΄ σειρά του "Εικόνες" και στο προοίμιό της, ευχαριστεί τον Φιλόστρατο τον πρεσβύτερο για την Α΄ σειρά, έτσι αποδόθηκε τελικά σε αυτόν αντί του Φλάβιου Φιλόστρατου που αποδιδόταν παλαιότερα.

Μια σειρά από πολλά άλλα αποδίδονται είτε σε αυτόν είτε στον πρόγονό του Φιλόστρατο τον Βέρο. Τέτοια έργα είναι τα ακόλουθα: 
* "Ηρωικός"
* "Λιθογνωμικόν"
* "Περί τραγωδίας"
* "Ρητορικαί αφορμαί"
* "Ζητούμενα παρά τοις ρήτορσι"
* "Περί του ονόματος"
* "Πρωτεύς"
* "Θεατής"

Επίσης, συνέγραψε ή του αποδίδονται: 43 τραγωδίες, 14 κωμωδίες, 4 λόγοι Ελευσινιακοί, πλήθος πανηγυρικών λόγων, κ.ά.

## Παραπομπές

## Εξωτερικοί σύνδεσμοι

Κατηγορία:Ρήτορες
Κατηγορία:Σοφιστές
Σύνδεσμος Ελληνικών Βιομηχανιών Τυποποιήσεως Ελαιολάδου

Ο **Σ**ύνδεσμος **Ε**λληνικών **Βι**ομηχανιών **Τ**υποποιήσεως **Ελ**αιολάδου **(ΣΕΒΙΤΕΛ)** είναι μια μη κερδοσκοπική επαγγελματική οργάνωση που σχηματίστηκε από τις ελληνικές βιομηχανίες και βιοτεχνίες που τυποποιούν και συσκευάζουν ελαιόλαδο. Σκοπός του είναι η στήριξη και προώθηση του τομέα του ελαιολάδου το οποίο είναι ένα από τα σημαντικότερα γεωργικά προϊόντα της Ελλάδας.
Προκάτοχος του ΣΕΒΙΤΕΛ ήταν ο «*Πανελλήνιος Σύνδεσμος Εξαγωγέων Ελαιολάδου*» που ιδρύθηκε το 1964. Το 1981 μετονομάστηκε σε "*Πανελλήνιο Σύνδεσμο Βιομηχάνων Τυποποιητών - Εξαγωγέων Ελαιολάδου*" και από το 1992 φέρει τη σημερινή του επωνυμία. Σήμερα έχει περί τα πενήντα μέλη, μεταξύ των οποίων και μερικές από τις μεγαλύτερες βιομηχανίες ελαιολάδου της Ελλάδας.
Μεταξύ άλλων οργανώνει επιστημονικές διαλέξεις και άλλες εκδηλώσεις για την ενημέρωση του κοινού γύρω από το ελαιόλαδο, τόσο στην Ελλάδα όσο και σε χώρες της Ευρώπης και της Β. Αμερικής. Επίσης παρακολουθεί τις εξελίξεις στην ευρωπαϊκή νομοθεσία που αφορά το ελαιόλαδο και συνεργάζεται με ελληνικούς και διεθνείς οργανισμούς, όπως το ∆ιεθνές Συµβούλιο Ελαιολάδου, τη  Συµβουλευτική Επιτροπή Ελαίων και Λιπαρών Ουσιών της Ευρωπαϊκής Επιτροπής κλπ.

## Παραπομπές


## Πηγές
* Ιστοσελίδα του ΣΕΒΙΤΕΛ
* Αγρότυπος, 2015: "ΣΕΒΙΤΕΛ: Ο μακροβιότερος κλαδικός φορέας στη χώρα μας"

Κατηγορία:Ενώσεις εργοδοτών στην Ελλάδα
Ελλαδα
Εργοδοτων
Κατηγορία:Βιομηχανία στην Ελλάδα
Κατηγορία:Ελληνικές βιομηχανίες
Γναεύς Μάρκιος

Ο **Γναεύς Μάρκιος** ή **Γναίος** (λατινικά: *Gnaeus Marcius*, 1ος αιώνας π.Χ./1ος αιώνας μ.Χ.) ήταν Ρωμαίος ιππέας με καταγωγή από τη Ρώμη του οποίου το όνομα εμφανίζεται σε επιγραφές ως δις ολυμπιονίκης σε ιππικά αγωνίσματα -άγνωστο ποια- κατά τους 196ους (5 μ.Χ.) και 197ους (9 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι ολυμπιονίκες ιππικών αγωνισμάτων
Κατηγορία:Αρχαίοι ολυμπιονίκες (1ος αιώνας)
Αυρήλιος Αίλιξ

Ο **Αυρήλιος Αίλιξ** ή **Έλιξ** (2ος/3ος αιώνας μ.Χ.) ήταν παλαιστής και παγκρατιστής από τη Φοινίκη, ο οποίος αναδείχτηκε ολυμπιονίκης 2 φορές στο αγώνισμα του παγκράτιου κατά τους 248ους (213 μ.Χ.) και 249ους (217 μ.Χ.) ολυμπιακούς αγώνες της αρχαιότητας. Είχε επίσης σημαντικές νίκες στους αγώνες του Καπιτωλίου της Ρώμης, ενώ ο σοφιστής του 3ου αιώνα μ.Χ. Φλάβιος Φιλόστρατος θεωρούσε το πρόγραμμα της εκπαίδευσης του Αυρήλιου ως υποδειγματικό.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (3ος αιώνας)
Δάμων ο Θούριος

Ο **Δάμων ο Θούριος** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την αποικία των Θούριων στη Μεγάλη Ελλάδα ο οποίος στέφθηκε 2 φορές ολυμπιονίκης στο αγώνισμα του σταδίου κατά τους 101ους (376 π.Χ.) και 102ους (372 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Θούριοι ολυμπιονίκες
Κατηγορία:Αρχαίοι ολυμπιονίκες (4ος αιώνας π.Χ.)
Δάμων (αποσαφήνιση)

Η ονομασία **Δάμων** μπορεί να αναφέρεται στα παρακάτω άτομα:

* Δάμων (αρχαίος μουσικός), μουσικός του 5ου αιώνα π.Χ.
* Δάμων ο Θούριος, ολυμπιονίκης του 4ου αιώνα π.Χ.
* Δάμων και Φιντίας (πυθαγόρειοι), φιλόσοφοι του 4ου αιώνα π.Χ.
* Δάμων ο Δελφός, ολυμπιονίκης του 2ου αιώνα π.Χ.
* Δάμων και Φιντίας (συγκρότημα), ροκ συγκρότημα της δεκαετίας του 1970
Δημήτριος Ηρακλείδης

Ο **Δημήτριος Αχ. Ηρακλείδης** (1880 - 1956) ήταν Έλληνας κτηματίας, δημόσιος υπάλληλος και ευεργέτης. Υπηρέτησε ως βουλευτής.

## Βιογραφία
Γεννήθηκε στην Αγιά το 1880 και ήταν γιος του Αχιλλέα Ηρακλείδη, πολιτικού και γόνου οικογένειας εμπόρων. Εξελέγη βουλευτής Αγυιάς για πρώτη φορά το 1923 με το Αγροτικό Εργατικό Κόμμα και επανεξελέγη βουλευτής το 1928 και βουλευτής Λάρισας το 1932.

Στην κυβέρνηση Παπαναστασίου υπηρέτησε ως υφυπουργός παρά τω Πρωθυπουργώ την περίοδο από τις 26 Μαΐου 1932 ως τις 5 Ιουνίου 1932.

Στη διάρκεια της δικτατορίας του Μεταξά εκτοπίστηκε στην Αλόννησο.

Το 1952 επανήλθε στη βουλή ως εκλεγμένος βουλευτής Αγυιάς με την ΕΠΕΚ.

Με τη διαθήκη του το 1956 άφησε όλη του την περιουσία για την ίδρυση γηροκομείου που φέρει το όνομά του.

## Παραπομπές


## Εξωτερικοί σύνδεσμοι
*Δημήτριος Ηρακλείδης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες υφυπουργοί παρά τω Πρωθυπουργώ
Κατηγορία:Βουλευτές Αγυιάς
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Αγροτικό Εργατικό Κόμμα
Κατηγορία:Βουλευτές εκλεγμένοι με την ΕΠΕΚ
Έκδοχο

Τα **έκδοχα** είναι ουσίες χωρίς φαρμακευτική δράση, οι οποίες προστίθενται στις διάφορες φαρμακομορφές με σκοπό τη βελτίωση κάποιου χαρακτηριστικού τους (χρώση, αφή, οσμή, όψη, γεύση) ή να βοηθήσουν στην καλύτερη απορρόφηση, κατανομή, διάλυση και δράση της δραστικής ουσίας. Το έκδοχο μπορεί να δράσει ως χρωστικό, λιπαντικό, συνδετικό, αραιωτικό, απορροφητικό μέσο.

Κατηγορία:Φαρμακολογία
Κατηγορία:Φαρμακευτική βιομηχανία
Άλμπερτ Παρκ

Το **Άλμπερτ Παρκ** (*Albert Park*) είναι προάστιο της κεντρικής Μελβούρνης, το οποίο απέχει 3 χιλιόμετρα νότια από το κέντρο της πόλης.  Κατά την απογραφή του 2011, το Άλμπερτ Παρκ είχε πληθυσμό 5.955 κατοίκων.

Το προάστιο του Άλμπερτ Παρκ εκτείνεται από τους Κήπους Άγιου Βικέντιου ως τη Λεωφόρο Μπίκονσφιλντ (Beaconsfield Parade) και την Μιλλς Στριτ (Mills Street). Eγκαταστάθηκε οικιστικώς ως προέκταση του Έμεραλντ Χιλ (Emerald Hill). Σήμερα η περιοχή ονομάζεται Νότια Μελβούρνη (South Melbourne). Χαρακτηρίζεται από ευρείς δρόμους, κτίρια πολιτιστικής κληρονομιάς, υπαίθριες καφετέριες, πάρκα και ώριμα εξωτικά δέντρα. Από το 1996 το Άλμπερτ Παρκ έχει φιλοξενήσει το πρωτάθλημα Φόρμουλα 1 της Αυστραλίας, μια εκδήλωση του μηχανοκίνητου αθλητισμού.

## Εξωτερικοί σύνδεσμοι
* 

Κατηγορία:Μελβούρνη
Κατηγορία:Βικτώρια (Αυστραλία)
Σφαγή του Σάνσκι Μοστ

Η **Σφαγή του Σάνσκι Μοστ** (σερβικά : Масакр у Санском Мосту) αναφέρεται στην εκτέλεση των Σέρβων και των λίγων Εβραίων, κατοίκων της πόλης Σάνκι Μοστ, στην σημερινή Βοσνία και Ερζεγοβίνη, κατά τον Β΄ παγκόσμιο πόλεμο από τους Κροάτες Ουστάσι και τους μουσουλμάνους του Ανεξάρτητου Κράτους της Κροατίας τον Αύγουστο του 1941. 

Ο ακριβής αριθμός των θυμάτων δεν έχει προσδιοριστεί με ακρίβεια. Υπάρχουν πληροφορίες ότι σκοτώθηκαν 5.500 Σέρβοι και περίπου 40 Εβραίοι κάτοικοι της Σάνσκι Μοστ και των περιχώρων της. Η έκθεση της Γκεστάπο για την κατάσταση στην περιοχή από τον Απρίλιο του 1941 έως τον Μάρτιο του 1942, αναφέρει ότι μόνο στις 20 Ιουλίου του 1941 στην Σάνσκι Μοστ εκτελέστηκαν 2.862 Σέρβοι κάτοικοι της.

Στον χώρο αυτό μετά το τέλος του πολέμου στήθηκε ένα μνημειακό συγκρότημα.

## Παραπομπές


Κατηγορία:Σφαγές στη Σερβία
Κατηγορία:Ιστορία της Σερβίας κατά τον Β΄ Παγκόσμιο Πόλεμο
Κατηγορία:Σφαγές του Ανεξάρτητου Κράτους της Κροατίας
Τατουάζ θηλών

Το **τατουάζ θηλών** ή **tittoo** όπως είναι συνήθως γνωστό, είναι μια τάση που σχετίζεται με το σώμα και η οποία γνώρισε ευρεία αναγνώριση το 2013. Είναι ένα  είδος τατουάζ που εφαρμόζεται στην θηλαία άλω και είναι μόνιμο.

## Ιστορικό
Το τατουάζ θηλών ξεκίνησε ως μια ιατρική διαδικασία για την αποκατάσταση του μαστού μετά τη μαστεκτομή. 
Χρησιμοποιείται όμως ολοένα και περισσότερο σαν αισθητική επέμβαση, η οποία έκανε την εμφάνισή της στις αρχές του 2013 καθώς χρησιμοποιήθηκε για τη μεγέθυνση, σκούρυνση και τον καθορισμό των θηλών και της θηλαίας άλω, με σκοπό τη βελτίωση της «σεξουαλικότητας» της θηλής. Αυτή η πρακτική ξεκίνησε στις Ηνωμένες Πολιτείες της Αμερικής, αλλά σταδιακά επεκτάθηκε στο Ηνωμένο Βασίλειο, με πολλούς Βρετανούς να επιλέγουν να ταξιδέψουν στις ΗΠΑ για να υποβληθούν στην επέμβαση.  
## Διαδικασία
Η διαδικασία περιλαμβάνει την επιλογή του χρώματος του τατουάζ θηλών από τον ενδιαφερόμενο (συνήθως περιλαμβάνει ένα μείγμα από χρωστικές) και έπειτα εφαρμόζεται τοπική αναισθησία. Η συσκευή τατουάζ βυθίζεται στη χρωστική ουσία και εφαρμόζεται στη θηλή μέχρι το αποτέλεσμα να είναι ομοιόμορφο. Η επέμβαση συνήθως διαρκεί 30 με 40 λεπτά. 
## Επιλογές
Στους μαστούς μπορεί να γίνει τατουάζ ώστε το χρώμα και το σχήμα των θηλών και της θηλαίας άλω να φαίνονται μεγαλύτερα, περισσότερο σκούρα χρωματικά, περισσότερο καλλίγραμμα ή με καλύτερη σαφήνεια. 
## Αντιδράσεις
Ωστόσο, η αισθητική επέμβαση έχει επικριθεί, με έναν μπλόγκερ να καταγγέλει στην εφημερίδα The Guardian ότι η όλη ιδέα του τατουάζ θηλών «έχει γεύση κατασκευάσματος από τα μέσα ενημέρωσης». 
## Εφαρμογή
Από το Σεπτέμβριο του 2011, το Βασιλικό Νοσοκομείο του Derby προσφέρει δωρεάν τατουάζ θηλών στις ασθενείς που έχουν υποβληθεί σε εγχείρηση μαστού, προκειμένου να καλύψουν τα σημάδια από την εγχείρηση. Η αγορά του μηχανήματος τατουάζ χρηματοδοτήθηκε από το Ashbourne Breast Cancer Walk.
## Παραπομπές

Κατηγορία:Τατουάζ - Δερματοστιξία
Κατηγορία:Ιατρικά τατουάζ
Σφαγή στο Ντράκουλιτς

Η **σφαγή στο Ντράκουλιτς** ήταν η μαζική θανάτωση αθώων και άμαχου σερβικού πληθυσμού κατά τη διάρκεια του Β΄ Παγκοσμίου Πολέμου που διαπράχθηκαν από την Ουστάσι τον Φεβρουάριο του 1942 κοντά στη Μπάνια Λούκα και στα χωριά Ντράκουλιτς, Σάργκοβατς, Μοτίκε και Ράκοβατς, στην σημερινή Βοσνία και Ερζεγοβίνη. Η περιοχή τότε ανήκε στο φασιστικό κράτος μαριονέτα με τη ονομασία Ανεξάρτητο Κράτος της Κροατίας.

Μέλη της Φρουράς Πέβλεβιτς και του VIII τάγματος Ουστάσι σκότωσαν περίπου 2.300 Σέρβους, κυρίως γέρους, γυναίκες και 551 παιδιά, επειδή οι αρτιμελείς άνδρες ήταν ως επί το πλείστον σε αιχμαλωσία. Οι δράστες αυτής της σφαγής οδηγήθηκαν υπό τις εντολές του αντιστράτηγου των Οσυτάσι Ιωσήφ Μίσλοβ και την συνοδεία του ιερέα και μοναχού Μίροσλαβ Φιλίποβιτς, ενώ η επιχείρηση είχς προγραμματιστεί τον Βίκτορ Κούτιτς. Σφαγιάστηκαν, με σπάνιες εξαιρέσεις, όλοι οι Σέρβοι που έχουν βρει εκείνο το πρωί στα σπίτια τους.

μικρογραφία|Αναμνηστική πλάκα με τα ονόματα των θυμάτων της σφαγής

Υπό τον φόβο γενικής εξέγερσης ο Μίροσλαβ Φιλίποβιτς πέρασε στρατοδικείο. Εκεί καταδικάστηκε και φυλακίστηκε, αλλά σύντομα απελευθερώθηκε και έγινε ο διοικητής του στρατοπέδου του Γιασένοβατς.

## Παραπομπές


Κατηγορία:Σφαγές στη Σερβία
Κατηγορία:Ιστορία της Σερβίας κατά τον Β΄ Παγκόσμιο Πόλεμο
Κατηγορία:Σφαγές του Ανεξάρτητου Κράτους της Κροατίας
Bad Magic

***Bad Magic*** είναι ο τίτλος του 22ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 28 Αυγούστου 2015 μέσω της δισκογραφικής εταιρείας "UDR".

## Ιστορία του δίσκου
left|thumb|210px|Οι Motörhead σε συναυλία το 2015
Τον Σεπτέμβριο του 2014, ο Lemmy δήλωσε ότι το συγκρότημα θα έμπαινε στο στούντιο για να ξεκινήσει τις ηχογραφήσεις του διαδόχου του "*[[Aftershock]]*" τον Ιανουάριο του 2015. Στα τέλη Φεβρουαρίου του 2015, το συγκρότημα επιβεβαίωσε ότι είχαν ξεκινήσει τη δημιουργία του δίσκου με παραγωγό τον Κάμερον Γουέμπ. Ο τίτλος του άλμπουμ έγινε γνωστός στις 4 Ιουνίου, όπως και το εξώφυλλο του και οι τίτλοι των κομματιών.

Το "*Bad Magic*" κυκλοφόρησε στις 28 Αυγούστου 2015, ανεβαίνοντας στην κορυφή των τσαρτ στη Γερμανία, τη Φινλανδία και την Αυστρία, ενώ μπήκε στο βρετανικό Top-10, κάτι που πέτυχε το συγκρότημα για πρώτη φορά μετά το 1982. Οι κριτικές του άλμπουμ υπήρξαν θετικές, με το "Allmusic" να του δίνει 3,5 αστέρια με άριστα τα πέντε, το "Sputnik Music" μέσο όρο βαθμολογιών 3,4 / 5, το "Record Collector" 3 / 4, το "Blabbermouth" 8,5 / 10, η "The Guardian" 4 / 5, το "Metal Storm" 9,2 / 10 και το "Metal Archives" 83 %.

Κατά τη διάρκεια της περιοδείας του νέου δίσκου, ο Lemmy παρουσίασε προβλήματα υγείας, με αποτέλεσμα να ακυρωθούν οι εμφανίσεις τους στο Σολτ Λέικ Σίτι στις 27 Αυγούστου 2015, στο Ώστιν του Τέξας πέντε ημέρες αργότερα, στο Σαν Αντόνιο στις 2 και στο Χιούστον στις 5 Σεπτεμβρίου.

Παρά τα προβλήματα υγείας του τραγουδιστή, οι Motörhead πραγματοποίησαν την ετήσια κρουαζιέρα με τίτλο "Motörboat", η οποία διήρκεσε από τις 28 Σεπτεμβρίου μέχρι τις 2 Οκτωβρίου 2015 και συμμετείχαν οι Slayer, Anthrax, Exodus, Suicidal Tendencies και Corrosion of Conformity.

## Τραγούδια
* *Όλα τα τραγούδια είναι συνθέσεις των [[Ίαν "Lemmy" Κίλμιστερ|Lemmy]], [[Φιλ Κάμπελ]] και [[Μίκι Ντι]], εκτός αν αναφέρεται διαφορετικά.*

## Θέσεις τσαρτ
***Bad Magic*** *(άλμπουμ)*

***Επίσημη κυκλοφορία: [[28 Αυγούστου]] [[2015]]***

## Τα μέλη του συγκροτήματος
Το "*Bad Magic*" ηχογραφήθηκε από τους εξής μουσικούς:
* Lemmy - *[[μπάσο]], [[Φωνητική|φωνητικά]]*
* Φιλ Κάμπελ - *[[κιθάρα]]*
* Μίκι Ντι - *[[τύμπανα]]*

;*Γκεστ συμμετοχές*
* Τζίμι Μέιγουέδερ, Νικ Άγκι - *[[Φωνητική|φωνητικά]]* στο "*Shoot Out All Of Your Lights*"
* Μπράιαν Μέι - *[[κιθάρα]]* στο "*The Devil*"

## Παραπομπές


## Πηγές
* Bad Magic - Motörhead | Songs, Reviews, Credits | AllMusic
* Motorhead - Bad Magic (album review ) | Sputnikmusic
* Motörhead - Bad Magic - Encyclopaedia Metallum: The Metal Archives

Κατηγορία:Δισκογραφία των Motörhead
Κατηγορία:Άλμπουμ του 2015
Τατουάζ βολβού του ματιού

250px|thumb|right|Γραφική απεικόνιση ενός τατουάζ βολβού του ματιού
Το **τατουάζ βολβού του ματιού** είναι η μέθοδος του τατουάζ που εφαρμόζεται στο σκληρό χιτώνα ή αλλιώς το λευκό αδιαφανές μέρος του ανθρώπινου ματιού. Αυτή η τεχνική είναι σχετικά νέα και θεωρείται ακραία.
## Ιστορία

Στα τέλη του 2007, το διαδικτυακό περιοδικό *[[BMEzine|Body Modification Ezine]]* έγραψε ένα άρθρο περιγράφοντας τη διαδικασία των τριών πρώτων περιστατικών τατουάζ βολβού του ματιού σε άτομα που έβλεπαν. Ο καλλιτέχνης του τατουάζ δοκίμασε δύο διαφορετικές τεχνικές, η πρώτη ήταν βάζοντας μελάνι στη βελόνα και τρυπώντας το μάτι. Αυτή η μέθοδος θεωρήθηκε ανεπιτυχής και έτσι επιχειρήθηκε η δεύτερη. Αυτή η τεχνική, στην οποία εγχύθηκε μπλε βαφή στο σκληρό χιτώνα του ματιού, στέφθηκε με επιτυχία. Η διαδικασία ήταν «ουσιαστικά ανώδυνη καθώς δεν υπάρχουν νευρικές απολήξεις στην επιφάνεια του ματιού» αναφέρει ο αρθρογράφος Σάνον Λαράτ (*Shannon Larratt*). Τα επακόλουθα της διαδικασίας αφορούν «ήσσονος σημασίας» πόνο, μώλωπες και κάποια δυσφορία. Επίσης, ο αρθρογράφος έχοντας και ο ίδιος υποβληθεί στην επέμβαση, κατέληξε να έχει κάποιες φουσκάλες μεταξύ του σκληρού χιτώνα και του επιπεφυκότα. Ο αρθρογράφος επισημαίνει διπλά τους κινδύνους και τις πιθανές επιπλοκές της διαδικασίας, με σοβαρότερη εκείνη της τύφλωση, και προειδοποιεί πως δεν θα πρέπει να γίνεται από κάποιον ερασιτέχνη. Το τατουάζ βολβού του ματιού είναι εξαιρετικά νέα διαδικασία και ακόμα σε πειραματικά στάδιο. 
## Νομοθετικό πλαίσιο στην Οκλαχόμα
Μια τοπική εφημερίδα έγραψε πως η Γερουσία της Οκλαχόμα προσπαθεί να θέσει παράνομα τα τατουάζ βολβού του ματιού. Το νομοσχέδιο 844 της Γερουσίας που κατατέθηκε από τον Γερουσιαστή της Οκλαχόμα Κλιφ Μπράναν (*Cliff Branan*) θέτει παράνομα τα τατουάζ που γίνονται στο σκληρό χιτώνα του ματιού. Η Ακαδημία της Οφθαλμολογίας της Οκλαχόμα έκανε έκκληση ώστε το εν λόγω νομοσχέδιο να υπερψηφιστεί εξαιτίας των κινδύνων που ελλοχεύουν από την διαδικασία. Τελικά υπερψηφίστηκε στις 21 Απριλίου του 2009.

## Δείτε ακόμα

*Κερατοειδικό τατουάζ

## Παραπομπές


Κατηγορία:Τατουάζ - Δερματοστιξία
Ας (πιάτο)

Το **ας** *(*'Āsh*')* (Περσικά: آش) είναι μέρος της ιρανικής, αζερμπαϊτζανικής, καυκάσιας και τουρκικής κουζίνας, παρόμοιο αλλά παχύτερο της σούπας, το οποίο συνήθως προσφέρεται ζεστό. Αναλόγως του τύπου, το ας μπορεί να περιέχει διαφόρους τύπους σιτηρών, οσπρίων (ρεβίθια, φασόλια μαυρομάτικα, φακές, λαχανικά, βότανα (μαϊντανό, σπανάκι, άνηθο, άκρες από φρέσκα κρεμμυδάκια, κόλιαντρο, αποξηραμένη μέντα), κρεμμύδια, λάδι, κρέας, σκόρδο, ρεστέ *(reshteh*) (στο «Ας Ρεστέ» *(Ash Reshteh)*) και μπαχαρικά, όπως αλάτι, πιπέρι, κιτρινόριζα, σαφράν κλπ.

Ανάλογα με τα συστατικά, το ας μπορεί να θεωρηθεί ένα πλήρες γεύμα. Το ας μπορεί επίσης να αγοραστεί από καταστήματα περσικών φαγητών.

## Εικόνες από διάφορα πιάτα με ας

Αρχείο:Ash Reshteh.JPG|Ας Ρεστέ.
Αρχείο:Ash-e-doogh.jpg|Ας-ε-ντουγκ.
Αρχείο:Āsh e doogh.JPG|Ας-ε-ντουγκ.
Αρχείο:Āsh e Khiar chanbar.JPG|Το ας-ε-κιάρ-τσανμπάρ *(Ash e Khiar chanbar)* είναι είδος του ας, κατασκευασμένο από *khiar chanbar* (Περσικά استان مرکزی (Αρμενικό αγγούρι), συνήθως μαγειρεύεται στις Επαρχίες Μαρκαζί και Χαμαντάν
Αρχείο:Aash-e doogh (qazvin).jpg|Ας-ε-ντουγκ.


## Δείτε επίσης
* Σούπα ροδιού

## Σημειώσεις


## Παραπομπές


Κατηγορία:Ιρανική κουζίνα
Κατηγορία:Αζερική κουζίνα
Κατηγορία:Τουρκική κουζίνα
Κατηγορία:Σούπες
Ζυμαρικά και φασόλια

Τα **ζυμαρικά και φασόλια** (, ) είναι παραδοσιακό χωρίς κρέας Ιταλικό φαγητό. Όπως και σε πολλές άλλες Ιταλικές σπεσιαλιτέ, βλέπε, πίτσα και πολέντα, το πιάτο αυτό, ξεκίνησε ως ένα πιάτο των χωρικών, που αποτελείται από φθηνά υλικά. Σήμερα, μπορεί να βρεθεί, ακόμα και σε εστιατόρια που δεν ειδικεύονται στην Ιταλική κουζίνα. Στις Ηνωμένες Πολιτείες, συχνά προφέρεται ως *"pasta fazool"* (μετά από την προφορά των φασολιών στη Ναπολιτάνικη γλώσσα, *"pasta e fasule"*).

## Προετοιμασία
Τα ζυμαρικά και φασόλια, συνήθως γίνονται από  την χρήση των φασολιών *cannellini* ή των φασολιών *borlotti* και  κάποιων ειδών μικρών ζυμαρικών όπως τo κοραλλάκι *(elbow macaroni)* ή το κοφτό μακαρονάκι *(ditalini)*. Η βάση συνήθως είναι ελαιόλαδο, σκόρδο, αλεσμένο κρεμμύδι και μπαχαρικά, μαζί με μαγειρεμένη ντομάτα ή ντομάτα πελτέ. Ορισμένες ποικιλίες δεν περιλαμβάνουν καθόλου ντομάτα και γίνονται από ζωμό. Οι σύγχρονες συνταγές των εστιατορίων, μπορεί να είναι χορτοφαγικές ή να περιλαμβάνουν απόθεμα με βάση ζώο, συνήθως κοτόπουλο ή κρέας, όπως το προσούτο.

## Παραλλαγές
thumb|250px|left|Ζυμαρικά και φασόλια.
thumb|250px|left|Ποσότητα από «κοράλλι» ''(elbow macaroni)''.
Η συνταγή ποικίλλει σημαντικά ανάλογα με την περιοχή ή την πόλη στην οποία παρασκευάζεται, ανάλογα με τα διαθέσιμα υλικά. Η συνοχή του πιάτου μπορεί να ποικίλει, με κάποια να είναι σουποειδή, ενώ άλλα να είναι πολύ παχύτερα. Για παράδειγμα, στο Μπάρι το πιάτο είναι παχύτερης υφής και χρησιμοποιεί ανάμεικτα σχήματα ζυμαρικών. Χρησιμοποιεί επίσης την παντσέτα στη βάση της σάλτσας. Άλλες ποικιλίες, απαιτούν ώστε τα φασόλια να έχουν περάσει μέσα από ένα μύλο τροφίμων, δίνοντας τους μια συνοχή, σαν από φαγητό κατσαρόλας.

## Λαϊκή κουλτούρα
thumb|250px|right|Κοφτό μακαρονάκι ''(ditalini)''.
Η λέξη για τα "φασόλια" ποικίλει στις διάφορες Ιταλικές διαλέκτους, π.χ. *fagioli* [faˈdʒɔːli] στα τυποποιημένα Ιταλικά, *fasule* [faˈsuːlə] στα Ναπολιτάνικα και *fasulu* [faˈsuːlu] στα Σικελιανά. Το *«Pastafazoola»*, ένα νεωτεριστικό τραγούδι του 1927, από τον *Van and Schenck*, κεφαλαιοποιεί τη ναπολιτάνικη προφορά στην ομοιοκαταληξία,

Που σε ελεύθερη μετάφραση είναι:

και το τραγούδι από τον Ντιν Μάρτιν *"[[That' s amore]]"* περιλαμβάνει την ομοιοκαταληξία 

Που σε ελεύθερη μετάφραση είναι:

## Σημειώσεις

;Παραπομπές σημειώσεων


### Υποσημειώσεις


## Παραπομπές


Κατηγορία:Ιταλική κουζίνα
Κατηγορία:Τρόφιμα με βάση όσπρια
Κατηγορία:Τρόφιμα με βάση ζυμαρικά
Δάνδις ο Αργείος

Ο **Δάνδις ο Αργείος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Άργος ο οποίος στέφθηκε νικητής στο αγώνισμα του δίαυλου κατά τους 76ους (476 π.Χ.) ολυμπιακούς αγώνες, και στο σταδίου κατά τους 77ους (472 π.Χ.) ολυμπιακούς αγώνες της αρχαιότητας. Αναφέρεται επίσης ως νικητής σε πολλές διοργανώσεις των Νεμέων, Δελφών και Ίσθμιων.


## Ιστορικές μαρτυρίες
**(Διόδ. Σικ. 11,53 ἤχθη δὲ παρ’ Ἠλείοις Ὀλυμπιὰς ἑβδομηκοστὴ καὶ ἑβδόμη, καθ’ ἣν ἐνίκα στάδιον Δάνδης Ἀργεῖος.**, 
οι Ηλείοι οργάνωσαν την εβδομηκοστή εβδόμη Ολυμπιάδα79, κατά την οποία νικητής στον αγώνα σταδίου ήταν ο Δάνδης ο Αργείος.

**Δάνδης Διον. Αλικ. Αρχ. Ρωμ. 9.37 ἐπὶ τῆς ἑβδόμης καὶ ἑβδομηκοστῆς ὀλυμπιάδος, ἣν ἐνίκα στάδιον Δάνδης Ἀργεῖος**. 
την  εβδομηκοστή εβδόμη Ολυμπιάδα79, κατά την οποία νικητής στον αγώνα σταδίου ηταν ο Δάνδης ο Αργιος

----------------------------

Το επιτάφιο επίγραμμα του Σιμωνίδη προς τιμήν του Αργείου Δάνδη σώζεται μέσω της Παλατινής ανθολογίας.  Χρονολογείται μετά το 472 π.Χ.


	
		
		

**Ἀργεῖος Δάνδης σταδιοδρόμος ἐνθάδε κεῖται**
**νίκαις ἱππόβοτον πατρίδ’ ἐπευκλείσας**
**Ὀλυμπίᾳ δίς, ἐν δὲ Πυθῶνι τρία,**
**δύω δ’ ἐν Ἰσθμῷ, πεντεκαίδεκ’ ἐν Νεμέᾳ•**
**τὰς δ’ ἄλλας νίκας οὐκ εὐμαρές ἐστ’ ἀριθμῆσαι.**

			
		
	
	
		
		
Σ’ αυτό το μέρος κείται ο Δάνδης, Αργείος, σταδιοδρόμος.
Την πατρίδα του που άλογα τρέφει με νίκες την δόξασε,
δυο στην Ολυμπία, στους Δελφούς τρεις,
δύο στον Ισθμό, στη Νεμέα δεκαπέντε.
Τις άλλες του νίκες δεν είναι εύκολο να απαριθμήσεις.

		
	


## Παραπομπές

## Εξωτερικοί σύνδεσμοι
## Βιβλιογραφία

Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (5ος αιώνας π.Χ.)
Δίκων ο Καυλωνιάτης

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20392%20BC,%20Olympia.%2097th%20Olympiad.jpg|μικρογραφία|[Στατήρας της Ολυμπίας της 97ης (392 π.Χ.) διοργάνωσης των αρχαίων ολυμπιακών αγώνων.]]
Ο **Δίκων ο Καυλωνιάτης** ή ο **Καυλώνιος** ή ο **Συρακούσιος** (γιος του Καλλίβροτου, 4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Καυλωνία της Μεγάλης Ελλάδας ο οποίος στέφθηκε νικητής στο αγώνισμα του δίαυλου κατά τους 97ους (392 π.Χ.) ολυμπιακούς αγώνες της αρχαιότητας. Στη συνέχεια συμμετείχε και στους 99ους (384 π.Χ.) όπου ήταν ο νικητής στο στάδιο και τον δίαυλο (ή οπλίτη δρόμο), αντιπροσωπεύοντας όμως την πόλη των Συρακουσών. Αναφέρεται επίσης ως νικητής σε πολλές διοργανώσεις των Νεμέων, Πύθιων και Ίσθμιων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (4ος αιώνας π.Χ.)